เอาล่ะครับ ขอยอมรับก่อนเลยว่า ตอนเขียนรีวิวนี้ ความจำเกี่ยวกับร้านค่อนข้างเจือนจางเพราะไปมาจะปีกว่าแล้วครับ แฮะๆ ดังนั้น การเดินทางแนะนำเปิดgoogle map แล้วเดินตามเลยครับ ไม่หลงชัวร์ป้าด 
เริ่มเลยดีกว่าครับ 
ร้านนี้เป็นร้านใหญ่ของวงร้านอาหารของ"Paul Bocuse" เทพแห่งอาหารฝรั่งเศส ที่ครอง3Michelin Star มายาวนานที่สุดในโลก ผมฝันไว้ว่าวันนึงผมจะได้ไปทานร้านหลักของคุณBocuse แต่วันนี้ขอเบาๆ Maison Paul Bocuse แปลว่า บ้านของPaul Bocuse มีรางวัล 1 ดาวmichelin การันตีไว้ 
บริการ : ส่วนตัวคิดว่าดีครับ ตอบอีเมลไวมากๆครับ ส่วนที่อยากให้ปรับคือ ให้พนักงงานเเข็งภาษาอังกฤษกว่านี้นิดนึงครับ^^ แต่เข้าใจคนญี่ปุ่นครับ 
บรรยากาศ : คือ จะว่ายังไงดี ไม่เกร็งอ่ะครับ มีความหรูหราปนบรรยากาศจีนๆแปลกๆ 
อาหาร : ผมสั่ง saison set ¥8000++ และเพิ่ม vge soup half portion ¥3000++ ต้องขอบอกก่อนนิดนึงว่า หากจะทานเป็นset menu ต้องเมลไปสั่งล่วงหน้านะครับ เพราะหากไปสั่งที่ร้านเลย ต้องสั่งเหมือนกันทั้งโต๊ะ
- Amuse bouche : ผักจิ้มกับซอสคล้ายๆน้ำสลัดเลยครับ แล้วก็มีบอลกรอบๆ รสชาติเหมือนลูกชิ้นปลาทอดจิ้มน้ำจิ้มเบย เป๊ะ และก็มีชีสบอลครับ อร่อยดี
- Foie gras สลัดครับ : จานนี้รสเปรี้ยวๆครับ สดชื่นดี แต่foie gras สุกไปนิด
- VGE soup : สุดยอดsignature soup ของPaul Bocuse ที่สร้าฃสรรค์เพื่อเสิร์ฟให้กับประธานาธิบดีของฝรั่งเศสโดยเฉพาะในปี 1975 ซุปที่รวมของแพงของฝรั่งเศสไว้ คือBlack truffle และ Foie gras ต้มในน้ำstock รสเข้ม เสิร์ฟมาในถ้วยที่ปิดด้วยpuff pastry อื้อหืม เปิดpuff ออก กลิ่นtruffle พุ่งอัดหน้าเลยครับ สุดยอดจริงๆครับ ทุกอย่างลงตัวมากๆ
-ต่อมาเป็น Passion course เป็นปลาไหลกับปลาหมึก เยื่อไผ่ มีแฮมฝาดจานมา จานนี้... เค็มมากๆ ไม่enjoyเลยครับ กลัวโรคไตถามหามาก
- Main course : เป็นเนื้อแกะย่าง ซอสไวน์แดง ทำมาดีครับ ไม่เหม็นสาป ซอสลงตัวครับ เนื้อนุ่ม 
-Strawberry tart : อร่อยครับ ไม่หนักมาก เป็นการปิดท้ายdinnerที่ดีมาก 

สรุป 3.9/5 
งืม ผมว่าhead chef แกใส่ความเป็นเอเชียลงไปมากไปครับ ทำให้อาหารออกมาค่อนข้างแปลก แต่ต้องให้คะแนนกับVGE soupครับ เจ้านี่ดึงคะแนนทุกอย่างขึ้นมา ผมว่าจะไปลองก้ไม่เสียหายอะไรครับ เปิดประสบการณ์ใหม่ๆครับ